Bergen Kunstmuseum
Store norske leksikon,Kunst og estetikk,Bildende kunst,Kunstinstitusjoner,Norske kunstinstitusjoner
Bergen Kunstmuseum var en norsk kunstinstitusjon som eksisterte under dette navnet i perioden 1998–2006. Museets innhold var basert på samlingene i tre tidligere Bergens-museer: Bergen Billedgalleri (opprinnelig del av Bergen Museum), Rasmus Meyers Samlinger og Stenersens Samling. Museet er siden 2013 del av Kode Kunstmuseer og komponisthjem.
Fem museer ble til Kunstmuseene i Bergen Museumshistorikken for bergensmuseene er lang og sammensatt og går tilbake til 1825. Helt fra starten av har museene hatt ulike navn, eierformer, lokaliseringer, utvidelser og sammenslåinger.I 2006 ble Bergen Kunstmuseum, Permanenten Vestlandske Kunstindustrimuseum, samt komponisthjemmene Edvard Grieg Museum Troldhaugen, Ole Bull Museum Lysøen og Harald Sæverud Museum Siljustøl konsolidert i én museumsenhet, under én direktør. Det nye navnet ble Kunstmuseene i Bergen. I 2003 ble utstillingsarealer i bygningen Lysverket (tidligere Bergen lysverker) også innlemmet i museumsorganisasjonen. Ny navneendring til KODE Komponisthjemmene har beholdt sine egennavn. Men med sammenslåingen av Bergen Kunstmuseum og Permanenten Vestlandske Kunstindustrimuseum i 2012 opphørte imidlertid disse som selvstendige museer og hele den nye museumsorganisasjonen ble i 2013 omdøpt til KODE Kunstmuseene i Bergen.KODEs museer for kunst og design ble inndelt i fire museumsavdelinger, fordelt på fire bygg, kalt KODE 1, 2, 3 og 4. Bygningene ligger ved Byparken og Lille Lungegårdsvann i sentrum av Bergen. I 2022 ble navnene på avdelingene endret til Permanenten, Stenersen, Rasmus Meyer og Lysverket. Kunstsamlingen Kunstsamlingen tilhørende det tidligere Bergen kunstmuseum besto av hovedverker fra norsk kunsthistorie, eldre europeisk kunst og nyere internasjonal kunst. Blant høydepunktene finner vi J.C. Dahls maleri Bjerk i storm (1849), Peder Balkes Vardøhus Festning (ca. 1870) og Harriet Backers Ved lampelys (1890). Samlingen er også berømt for sine russiske og greske ikoner, samt sine hollandske malerier fra tilbake til 1600-tallet. Videre finnes en rekke mesterverker av Edvard Munch, slike som Melankoli (1894–1896), Sjalusi (1895) og Ved sykesengen (1895). Nyere norsk og internasjonal kunst er presentert i både faste og temporære utstillinger.Som direktør for Bergen Kunstmuseum satt først Audun Eckhoff fra 2002 til 2006. Deretter satt Anniken Thue (fra 2009 i stiftelsen Kunstmuseene i Bergen) fram til 2010, da Erlend Høyersten tok over. Den danske kunsthistorikeren Karin Hindsbo ble oppnevnt som direktør ved konsolideringen av KODE Kunstmuseene i Bergen i 2013 (tiltrådte februar 2014). Les mer i Store norske leksikon Edvard Munch Harriet Backer J.C. Dahl KODE Kunstmuseer og komponisthjem Norsk kunsthistorie Peder Balke Eksterne lenker KODE Bergen kunstmuseer Bergen byleksikon om Bergen Billedgalleri Bergen byleksikon om Rasmus Meyers Samlinger Bergen byleksikon om Stiftelsen Kunstmuseene i Bergen Kunstkritikk om KODE